
Benvolgudes famílies; 

Aquest mes de setembre iniciem les activitats de l'Ateneu Divers d'acord a la "nova 
normalitat" imposada per la pandèmia que ja arrosseguem de fa uns mesos. 

Tot i que sembla que la situació està estabilitzada, no podem baixar la guàrdia ni 
un segon, és per aquest motiu que L'Ateneu Divers té la voluntat d'encetar aquesta 
temporada amb totes aquelles activitats que ja realitzàvem mesos enrere, però 
adaptades a les indicacions de les autoritats competents. És per aquest motiu que 
la línia que seguirem els propers mesos vindrà condicionada pels següents aspectes: 

• Aforament limitat en les activitats. 

• Algunes activitats presencials es realitzaran també amb emissió en streaming 
per tal de garantir que arribem a tots els socis i sòcies de l'Ateneu. 

• Obligatorietat d'inscripció prèvia en totes les activitats que es desitgi 
participar. 

• Mesures de protecció per disminuir el risc de contagis ( mascareta obligatòria, 
distància i rentat de mans, control de temperatura a l'accedir al local...). 

• Desinfecció dels espais de l'Ateneu de forma diària. Per aquest motiu, i per tal 
que l'equip de l'Ateneu pugui conciliar la seva vida personal amb la 
"professional", l'horari entre setmana serà de 17h a 19'30h. (de 19'30h a 20h es 
dedicarà a la neteja de l'Ateneu). 

• Som conscients que la inauguració del local està pendent. No ens oblidem i 
quan es pugui la muntarem ben grossa! 

• Preguem a les famílies que vulguin visitar el local, o accedir-hi per a qualsevol 
consulta, etc... demaneu CITA PRÈVIA per tal d'evitar aforaments no permesos. 

Segurament haurem d'emplaçar per l'any vinent la celebració de grans 
esdeveniments (sopar de famílies, activitat de cap d'any,...) però es prendrà una 
decisió definitiva quan ens anem apropant a les dates. 

Malgrat l'exposat anteriorment, i sent conscients que estem vivint una situació 
extraordinària, no perdem de vista ni per un moment la nostra raó d'existir. 

L' Ateneu Divers dona resposta a una necessitat social, com és el dret del nostres 
í ■> socis i sòcies a accedir a la cultura i a un temps d'oci de qualitat. I per tant, malgrat 
les dificultats que s'han presentat i que es presentaran, l'Ateneu Divers no s'atura 
ni s'aturarà! Ara més que mai hem de persistir!. 




Aquests moments d'incertessa que vivim passaran, i més aviat que tard tornarem 


L 


amb tota la força i empenta que ens ha caracteritzat sempre!. 

En l'actualitat no ens queda altra que adaptar-nos-hi i ho farem amb el màxim 
compromís i implicació que la realitat ens permet en aquests moments. 

Ens veurem ben aviat ja sigui de forma presencial o a través de les xarxes socials! 


COMENCEM!! SOM-HI! 

Aquest projecte social-empresarial és una 
decisió personal de l'empresari com a 
homenatge a la seva germana Indra, que 
afectada de Síndrome de Down, va morir 
quan tenia dotze anys i només vol 
proporcionar un treball digne i adequat a 
les seves possibilitats. 

Dins de el grup, Jasper coneix i s'enamora 
perdudament de la seva companya de 
treball Tina, una jove refugiada autista 
procedent de Kosovo que ha demanat la 
residència a Bèlgica juntament amb la seva 

mare, que treballa a 
/ la fàbrica com a 

.. , xocolatera. I ï 

• * ^_ Les coses es torcen 

quan de forma h 

sobtada, tant Tina K 
a seva mare p 
sòn detingudes i r 
deportades a P 

Kosovo, deixant al pobre Jasper f 

completament desolat per la pèrdua del seu 
gran amor. 

És aquí on Jasper amb un grup de 
companys decideixen anar a Kosovo per 
poder estar amb la Tina, un viatge ple 
d'aventures i contratemps que hauran 
d'anar superant si volen tornar a veure-la. 

Ho aconseguiran ? 

Una sèrie que us farà riure, emocionar i 
empatitzar, es pot demanar més !! ?? ;) 


Benvolgudes i benvolguts, 

Des de l'Ateneu Divers, us volem anunciar 
que aquest any tindrem una nova secció de 
cultura, des d'on recomanarem peces de 
tota mena. 

Aquest mes començarem per 
recomanar-vos una sèrie belga que es diu 

Tytgat Chocolat o Team Chocolate, 

disponible a NETFLIX en versió original 
subtitulada al v ^ 

La present obra és . v * m £ 

una road-movie 

en tota regla, una 'm JSyP:*! 

petita producció 
de 7 capítols de 
50 minuts cada 


com 


L'objectiu principal 

és dignificar la vida de les persones amb 
discapacitat intel.elctual, tot i que es 
focalitza en l'imatge de les persones amb 
síndrome de down, si que és veritat que 
també apareixen persones amb altres 
diversitats intel·lectuals. 

Argument, Jasper Vloemans és un jove adult 
amb síndrome de Down que 
s'incorpora a treballar a la zona 
d'empaquetat de la fàbrica de xocolata de 
gamma alta Tytgat, propietat de Roman 
Tytgat un empresari que ha decidit 
contractar en aquesta zona de la fàbrica 
exclusivament a persones amb síndrome de 
Down o autistes. 

Ens agradaria iniciar 
un espai de 
col·laboració per a 
comoartir les nostres 

amb 


Eloi Collellf Presentador del programa ‘Per què volen els avions’ (TV3) 


a 


Eloi Collell (Vic, 1988) ha canviat darrerament les piscines per la televisió. Aquest medallista de natació als 
Special Olympics és, des d'aquest juliol, la cara visible de 'Per què volen els avions?' (TV3), programa que l'ha 
convertit en el primer presentador amb Síndrome de Down de Catalunya. L'espai televisiu pretén buscar 
respostes a partir de les preguntes que el jove planteja a convidats que van del grup Els Catarres a 
l'exjugador del Barça Xavi Hernàndez. 

Vull que es comenci a parlar als mitjans i que es demostri que nosaltres som capaços de fer un 
programa a la tele i moltes coses més", afirma Collell. 

'Per què volen els avions' és el programa en el qual t'has estrenat com a presentador. Com ha sigut 
l'experiència de gravar la primera temporada d'una producció televisiva caracteritzada pel seu ritme 
frenètic als rodatges? 

Per mi ha sigut un gran repte, perquè és el primer programa que faig a la tele i és una nova experiència. No 
estava gens preparat i m'ha agradat moltíssim. Estic molt content perquè l'equip m'ha ajudat molt, han sigut 
per a mi com una família. 

De totes les entrevistes i experiències que has viscut durant aquesta primera temporada, quines 
han fet més il·lusió i per quins motius? 


Ç 


Sens dubte, el que més il·lusió em va fer va ser l'entrevista a Els Catarres. M'agrada molt la seva música i soc 
fan dels Catarres, m'agraden moltíssim. A més, després de fer-los l'entrevista van fer un concert a Vic i em 
van convidar a l'escenari a ballar i cantar. Ningú no s'esperava que passés i vaig ser feliç. Tampoc m'esperava 
anar a casa de Xavi Hernàndez i em va agradar moltíssim perquè era un dels meus ídols al Barça. Vaig anar 
a casa seva, a S'Agaró, i em va ensenyar unes tècniques de futbol, i jo a ell unes tècniques de natació. 

Al capítol 'Per què ens emociona l'art?', en una conversa amb les artistes i germanes Clara i Ariadna 
■ Peya, els dius que no se'n parla de la síndrome de Down als mitjans de comunicació. Creus que el 
programa ajudarà que això canviï? 

Crec que sí; vull que aquest programa sigui el motor de moltes coses i que canviï la societat. Vull que es 
comenci a parlar als mitjans i que es demostri que nosaltres som capaços de fer un programa a la tele i 
moltes coses més. Per això aquest programa, per a mi, és molt important perquè soc el primer presentador 
amb síndrome de Down. La societat ha de treballar, encara, molt més. Veig que no està preparada i cal 
aprendre molt. De la gent que tingui TOC (Trastorn Obsessiu Compulsiu) o qualsevol discapacitat... cal 
parlar-ne. A més, cal demostrar que som capaços de fer moltes coses. No som persones diferents, som 
iguals que qualsevol altra persona. Sabem que tenim una discapacitat, sí, però tenim dret a fer les mateixes 
coses que fa tothom. 

"Sabem que tenim una discapacitat, sí, però tenim dret a fer les mateixes coses que fa tothom" 

Creus que l'emissió del programa a TV3 farà que altres televisions o programes donin veu a persones 
amb síndrome de Down o altres discapacitats? 

Cadascú té les seves dificultats i el seu espai. Jo això ho respecto molt. Però clar que vull que se'n parli més i 
que la gent sàpiga de nosaltres i ens ajudi. A 'La Marató' de TV3 ens van donar espai i van donar diners per 
ajudar-nos. La meva mare va anar a parlar allà amb la presentadora Helena García Melero. 

Aquests programes són necessaris perquè donen veu i imatge a molta gent, i crec que n'haurien de donar 
encara més. 

Quin és el tractament que, segons la teva visió com a persona implicada, caldria fer del tema als 
mitjans? 

Més enllà de la gent amb síndrome de Down, vull que es parli també de la gent amb TOC. Crec que, en 
general, els mitjans de comunicació no estan encara preparats per fer-ho. 

A les futbolistes Cristina, Elba i Dulce del RCD Espanyol, els preguntes a l'entrevista què es necessita 
per ser una bona jugadora de futbol. Seguint aquest mateix fil, segons la teva experiència, què es 
necessita per ser un bon presentador televisiu? 

3 *Crec que el que es necessita és tenir ganes de treballar i bona actitud per fer-ho molt bé. Jo vull fer-ho molt 
«<*wbé, perquè sé que tinc la responsabilitat de donar imatge a les persones que tenen síndrome de Down o 
'■*' * 'alguna discapacitat. No hi ha res fàcil, és tot difícil. M'ha costat, però amb ganes d'aprendre i treballar ho he 
aconseguit. La veritat és que estic molt orgullós de mi mateix. 

^ "M'ha costat, però amb ganes d'aprendre i treballar ho he aconseguit" 

Sobre això que comentes de representar a altres persones, sents que tens més responsabilitat pel 
fet de tenir Síndrome de Down? 

M'he d'esforçar més, clar, perquè a nosaltres ens costa aprendre i expressar-nos més que als altres. Estic 
molt content de com han quedat els capítols i m'agrado davant de la càmera, on he après a no posar-me 
nerviós. El primer dia estava molt nerviós i ara ja he après a estar tranquil i no mirar a ningú mentre estic 
davant la càmera. 

En el que hem vist fins ara de programa tractes temes que qüestionen el sistema i la societat, com 
per exemple els interessos econòmics que hi ha darrere del futbol i el masclisme. Al llarg de la 
temporada veurem aquest punt de crítica en tots els capítols? 

Home, sí. Les preguntes que faig són preguntes que afecten a les persones i que seguiran allà. Per exemple, 
vaig fer-li una entrevista a la Lucia Caram, i amb ella vaig veure que hem de ser solidaris i ajudar la gent. El 
que està fent la Lucia Caram amb el banc d'aliments repartint menjar a les famílies... Una monja així seria 
molt bona per a la societat, i ho fa molt bé. L'altra entrevista que em va impactar va ser l'entrevista amb 
Valerio, que va viure molts anys al carrer. No m'agrada veure gent que no té res per viure, i ells tenen dret a 
tenir la seva vida i fer les coses que nosaltres fem. Són persones com nosaltres, no són diferents. A més, 
també vaig fer una entrevista en una planta de reciclatge, i vaig veure que gastem molt plàstic; hauríem de 
gastar-ne menys perquè estem fent malbé el medi ambient. 

{si hi ha una segona temporada, quina és aquella pregunta que et ve al cap i de la qual t'agradaria 
buscar respostes? 

"Per què estem enganxats a les pantalles?". Estem tot el dia a les pantalles, al mòbil, a la tauleta o a 
l'ordinador. Per què estem enganxats a les pantalles?Jo també estic enganxat a les pantalles però vull 
buscar respostes i tinc por de trobar-les. Buscaria experts del tema, persones que saben d'això. 

"Estic molt content de com han quedat els capítols i m'agrado davant de la càmera" 

iQuè t'han dit amics, familiars i coneguts sobre la teva estrena al programa? Quin ha sigut el 
feedback que has rebut aquests darrers mesos? 



Hem tingut molta audiència i estem molt contents. El dia de l'estrena va venir molta gent, amics i família, i 
vam veure el primer capítol en una pantalla gegant a l'escola Sant Miquel de Vic. Quan vaig sortir de la 
feina, tenia uns 500 missatges! Vaig flipar molt; estava content i feliç. 

Creus que aquesta experiència com a presentador televisiu ha fet canviar l'Eloi Collell d'abans 
d'encetar el programa? 

■ i jl m 

Crec que aquest Eloi, l'Eloi d'abans del programa, ja està, ha marxat. A partir d'ara hi haurà un altre Eloi; no 
sé quin Eloi hi haurà al futur, però en qualsevol cas crec que serà un de millor. 

Per acabar, quines són les teves sensacions vers el futur proper? A partir d'aquesta primera 
experiència, et veus treballant a televisió? 

Ara estic treballant a Creu Roja quatre hores als matins: faig servei de neteja, estic amb el públic, agafo el 
telèfon i ajudo a les meves companyes a fer les aules i muntant les classes. En un futur, clar, sí que una de 
les feines que m'agradaria seria treballar a la televisió. Ja veurem si ho podré fer. I sobre la possible segona 
temporada, encara no en sabem res: això dependrà de l'audiència que tinguem. 


1 ^'ENTREVISTA EXTRETA DE SOCIAL.CAT 

ttrti 

Mí4hEI diari de l'Acció Social a Catalunya. 
IfWM 



Treballem tots junts 
per seguir defensant 
drets en moments 

difícils 

Maite Ruiz. BARCELONA. 

Moltes són les idees que em venen 
al cap quan penso en aquests últims 
mesos, des del mes de març la 
pandèmia ha trastocat molts dels 
plans que teníem i ens hem hagut 
d’adaptar a situacions noves. 


Alguns dels objectius que ens 
havíem plantejat s’han tingut que 
ajornar, adaptar, canviar...., hem 
tingut que conviure moltes més 
hores amb els nostres fills, en 
família, durant el confinament i ens 
preocupa el futur per que no tenim 
clar que ens espera. 


Però tot això no pot portar-nos a la 
desesperança, a la negativitat, 
aquesta realitat ens ha de donar 
forces per buscar noves formes de 
relacionar-nos, de conviure, de 
comunicar-nos, ens ha d’ajudar a fer 
nous plantejaments. 

Les situacions han canviat però les 
persones som les que tenim la força 
per treballar per adaptar-nos a 
aquests canvis. 


En aquest moments, en que cal fer 
nous plantejaments, les famílies de 
les persones amb discapacitat hem 
de seguir lluitant per que els nostres 
fills puguin mantenir els seus llocs 
de treball, el seu lleure, les seves 
activitats, perquè aquesta situació 
no sigui una justificació per anar 
enrere, per que es sentin les nostres 
veus. 


No podem deixar de defensar els 
drets de les persones amb 
discapacitat. Tots som responsables 
i hem de lluitar per aconseguir-ho. 


Després d’aquesta reflexió, voldria 
agrair als professionals de I’ Ateneu 
Divers l’esforç que han fet , durant 
aquests mesos, treballant i 
adaptant-se a les noves situacions 
per mantenir encesa la flama del 
lleure en els nostres fills. 






Gràcies a tots. 




a 




C/ Mossèn Batlle, 5 - 08024 BARCELONA - Telf.: 93 237 2716 


10 




n 



REVISTA FAMÍLIES 


k*|iu/ Ptl/< 


C/ Mossèn Batlle, 5 - 08024 BARCELONA - Telf.: 93 237 2716 









DECÀLEG - CONSELLS 
PER AFRONTAR LA 
CRISI DEL COVI D19 

Maite Ruiz . BARCELONA. 




Davant una situació com la crisi actual 
amb la malaltia de Coronavirus és normal 
que ens trobem angoixats i ens consti 
gestionar el nostre malestar psicològic i 
potser que sentim més desconfiança de 
l’habitual. 



Per tal de pal·liar aquestes afectacions, a continuació, us facilito alguns 
consells : 

• Evita mitjans de comunicació alarmistes i cerca la informació en 
organismes oficials. 

• Planifica el teu dia amb una rutina tenint en compte les teves 
obligacions laborals i domèstiques. 

• Tingues autocura de tu mateix , és molt important guardar un temps 
per a descansar, desconnectar i gaudir amb alguna activitat que et 
resulti agradable (llegir, veure alguna sèrie o pel·lícula, practicar ioga o 
meditació, preparar una recepta de cuina, pintar, cosir, fer manualitats, 
música. 

• Qualifica i avalua les emocions desagradables. Pren-te el teu temps, 
pot ajudar-te parlar o escriure de com et sents. 

• Dona’t suport amb els persones del teu entorn, sempre que sigui 
possible. 

• Torna a la rutina diària adaptant-te a les circumstàncies. 

• Intenta organitzar les teves activitats per als pròxims dies. 

• Intenta descansar i dormir prou. 

• Cuida la teva alimentació. 

• Intenta prendre’t descansos davant el que succeeix al teu costat, fent 
coses que t’agradin. 





a 

